ฉันเป็นทั้งศิลปินด้านทัศนศิลป์
และยังเป็นผู้ร่วมก่อตั้ง องค์กรเพื่อลดมลพิษที่เกิดจากพลาสติกอีกด้วย
ฉันได้ใช้ถุงพลาสติก
เป็นวัตถุดิบหลักในการสร้างสรรค์ผลงาน ด้วยการตัด และเย็บมันเข้าด้วยกัน
มาเป็นเวลากว่า 20 ปีแล้ว
ฉันเปลี่ยนถุงพลาสติกให้กลายเป็นผลงาน 2 หรือ 3 มิติ
เปลี่ยนให้เป็นรูปปั้น หรือชิ้นงานติดตั้งต่างๆ
ประมาณ 8 ปีหลังจากที่เริ่มทำชิ้นงานกับพลาสติก ก็พบว่า
งานบางชิ้นเริ่มที่จะเสื่อมสภาพ
และแตกออกเป็นพลาสติกชิ้นเล็กๆ
ซึ่งในตอนนั้นฉันคิดว่า "เยี่ยมไปเลย
มันก็มีช่วงชีวิตสั้นๆ แบบเรา"
แต่หลังจากที่ได้ศึกษาข้อมูลเพิ่มเติมเกี่ยวกับพลาสติก
ฉันก็เพิ่งได้รู้ว่าเรื่องนี้เป็นสิ่งที่แย่มาก
มันเป็นสิ่งที่แย่มากที่พลาสติกแตกเป็นชิ้นเล็กๆ
เพราะมันก็ยังคงความเป็นพลาสติกอยู่
และสิ่งที่เราพบ
ก็คือเศษพลาสติกพวกนี้จำนวนมาก อยู่ในระบบนิเวศทางทะเล
แล้วในช่วงไม่กี่ปีที่ผ่านมา
ฉันได้เรียนรู้เกี่ยวกับแพขยะขนาดใหญ่ ที่ไหลเวียนบนกระแสนํ้าในมหาสมุทรแปซิฟิค
ปฏิกริยาแรกของฉัน
ซึ่งฉันคิดว่าก็คงเป็นสิ่งที่หลายๆ คนรู้สึกเช่นกัน
เมื่อได้รู้เรื่องนี้ก็คือ
"โอ้วพระเจ้า!
เราต้องออกไปที่นั่น และไปเก็บเจ้านี่ออกไป"
ฉันจึงได้พัฒนาโครงการขึ้น
เพื่อออกไปกับเรือสินค้า
กับเรือลากปลาที่ไม่ติดอาวุธอีก 2 ลำ
ซึ่งติดตั้งปั้นจั่น, เครื่องบดย่อย
และเครื่องอัดก้อนแบบเย็น
ความตั้งใจของฉันก็คือ ออกไปที่กระแสน้ำนั่น
และเพิ่มความตระหนักในปัญหานี้ให้กับคนทั่วไป
แล้วเราก็เริ่มเก็บพลาสติกพวกนั้น
ตัดให้มันเป็นชิ้นเล็กๆ แล้วจึงอัดเป็นก้อน
ที่อาจนำไปใช้เป็นวัสดุสำหรับก่อสร้าง
ในชุมชนด้อยพัฒนาได้
ฉันได้เริ่มพูดคุยกับผู้คน
ที่ได้ออกไปที่กระแสนํ้าที่ไหลวนนั้น
และได้ศึกษาปัญหาของพลาสติกในระบบนิเวศทางทะเล
และจากการทำเช่นนั้น
ฉันจึงได้รู้ว่าการเก็บขยะพวกนี้
ก็เป็นแค่หยดน้ำเล็กๆหยดหนึ่งในถังเท่านั้น
เปรียบเทียบกับขยะทั้งหมดที่เกิดขึ้น
ทุกๆ วันบนโลกนี้
และมันทำให้ฉันต้องเดินถอยออกมา เพื่อมองภาพที่ใหญ่ขึ้น
และภาพที่เห็นก็คือ
เราจะต้องหาวิธีที่จะปิดก๊อกนั่นให้ได้
เราจะต้องหยุดยั้งการใช้
พลาสติกแบบใช้ครั้งเดียวแล้วทิ้ง
ที่เข้าไปสู่ระบบนิเวศทางทะเลในทุกๆ วัน
ในขอบเขตที่กว้างขวางทั่วโลก
เมื่อดูขยะพวกนั้น ฉันยังรู้สึกโกรธมากๆด้วย
ฉันไม่ได้แค่ห่วงเรื่องพลาสติก
ที่คุณกำลังวาดภาพว่า อยู่กลางมหาสมุทรแปซิฟิคเท่านั้น
ซึ่งที่ฉันรู้ว่ามีอยู่แล้วในตอนนี้คือ
มีพลาสติกลอยอยู่ในกระแสนํ้าวนถึง 11 แห่ง
ใน 5 มหาสมุทรที่สำคัญของโลก
และมันไม่ใช่แค่กระแสน้ำพลาสติกเท่านั้นที่ฉันเป็นห่วง
แต่เป็นกระแสไหลวนของพลาสติกในซุปเปอร์มาร์เก็ต
ฉันไปที่ซุปเปอร์มาร์เก็ต และพบว่าอาหารของฉันทั้งหมดถูกบรรจุอยู่ในพลาสติก
รวมถึงเครื่องดื่มของฉันก็ถูกบรรจุอยู่ในพลาสติก
แม้แต่ในศูนย์อาหารเพื่อสุขภาพ
และฉันก็กังวลเรื่องพลาสติกในตู้เย็นด้วย
และห่วงเรื่องพลาสติกและพิษที่จะซึมออกมาจากพลาสติก
เข้าสู่เราและร่างกายของเรา
ฉันจึงได้มารวมกลุ่มกับคนอื่นๆ
ที่กำลังมองปัญหานี้
และได้ก่อตั้งองค์กรเพื่อลดมลพิษจากพลาสติกขึ้น
พวกเราได้ริเริ่มโครงการมากมายที่เรากำลังทำอยู่
แต่บางเรื่องเป็นเรื่องพื้นฐานง่ายๆ
เรื่องหนึ่งก็คือ ถ้า 80 ถึง 90 เปอร์เซ็นต์
ของสิ่งที่เราพบในมหาสมุทร
เศษขยะที่เราพบในทะเลเป็นพลาสติก
ทำไมเราจึงไม่เรียกมันตามที่มันเป็น
ว่ามลพิษทางพลาสติกล่ะ
การรีไซเคิล ที่ทุกๆ คนต่างก็พูดถึง
เกี่ยวกับความยั่งยืนและพื้นที่สีเขียว จากแนวคิดของการรีไซเคิล
คุณทิ้งของลงในถังขยะ แล้วก็ไม่ต้องคิดถึงมันอีกเลย
ในความเป็นจริงคืออะไร
ในสหรัฐอเมริกา พลาสติกที่เราใช้ถูกรีไซเคิลน้อยกว่า 7 เปอร์เซ็นต์
และถ้าหากคุณตรวจสอบอย่างละเอียด
โดยเฉพาะเกี่ยวกับขวดพลาสติก
ส่วนใหญ่มันจะถูกนำมาใช้ใหม่ในแบบที่ตํ่ากว่าเดิม
หรือไม่ก็จะถูกเผาทิ้ง หรือส่งไปประเทศจีน
มันจะถูกเปลี่ยนและนำกลับมาใช้เป็นสิ่งที่ด้อยกว่า
ในขณะที่ขวดแก้วสามารถถูกนำมาใช้เป็นขวดแก้วได้ใหม่
หรือไม่ก็ใช้ได้ทันทีเลย
ขวดพลาสติกจะไม่สามารถถูกใช้เป็นขวดพลาสติกได้อีก
และนี่แหละคือปัญหาใหญ่ของพวกเรา
อีกเรื่องหนึ่งที่พวกเรากำลังสนใจ และกำลังขอให้ผู้คนคิดถึงก็คือ
การที่เราเพิ่ม R ตัวที่ 4
เข้าไปที่หน้า
3R ได้แก่ Reduce (ลดการใช้), Reuse (ใช้ซ้ำ), Recycle (รีไซเดิล)
และนั่นก็คือ Refuse (ปฏิเสธที่จะใช้)
เมื่อไรก็ตามที่เป็นไปได้ จงปฏิเสธที่จะใช้พลาสติกแบบใช้ครั้งเดียวแล้วทิ้ง
ทางเลือกมีอยู่มากมาย
บางวิธีเก่าแก่มาก
ตอนนี้ฉันเองกำลังรวบรวมภาชนะ Pyrex (แก้วทนไฟ)
และใช้มันแทนพลาสติกพวกทัพเพอร์แวร์และพลาสติกต่างๆ
ที่ใช้บรรจุอาหาร
และฉันรู้ว่าฉันได้ช่วยทำ
เพื่อตัวเองและครอบครัว
มันง่ายมากที่จะหยิบขวดสเตนเลส
หรือขวดแก้วมาสักขวด
ถ้าหากคุณกำลังเดินทาง และคุณลืมที่จะนำขวดสแตนเลส
มาเติมน้ำหรือน้ำกรองให้เต็ม
เพื่อแลกกับการซื้อน้ำขวดพลาสติก
ฉันคิดว่าสิ่งที่ฉันต้องการจะพูดให้ทุกคนฟังที่นี่
และฉันก็คิดว่าทุกคนรู้เรื่องนี้ดีอยู่แล้ว
ก็คือเรื่องนี้มันเป็นปัญหาที่ใหญ่มากในมหาสมุทร
แต่มันเป็นปัญหาที่เราสร้างขึ้นมาในฐานะของผู้บริโภค
และเราสามารถแก้ไขมันได้
เราสามารถแก้ปัญหานี้ได้โดยเพิ่มความตระหนักในปัญหา
และสอนคนทั่วไปให้รู้จักทางเลือก
เมื่อใดก็ตามที่เป็นได้ ให้เลือกวิธีการอื่น
ที่ไม่ใช่พลาสติกแบบใช้ครั้งเดียว
เราสามารถตัดต้นตอ หยุดยั้งปัญหานี้
ที่เกิดขึ้นในมหาสมุทรของเราได้
และจากการทำเช่นนั้น
เราจะช่วยมหาสมุทร, ช่วยโลก และช่วยตัวเราเอง
ขอบคุณค่ะ (เสียงปรบมือ)